als_Latn dik_Latn sag_Latn
Një vrasje ka ndodhur në Tiranë, ku një burrë ka humbur jetën pas një konflikti me një tjetër person në vendbanimin e tyre në Paskuqan.
Viktima është shtetasi Xh.Xh., 59 vjeç, banues në Tiranë.
Autor i dyshuar i vrasjes është 56 vjeçari Njazi Daci, banues në Paskuqan. Ai është arrestuar nga policia në kushtet e flagrancës.
Njazi Daci është përfshirë në një konflikt me shtetasin Xh.Xh. në një moment që ka plasur edhe dhuna, Daci e ka shtyrë me duar 59-vjeçarin, i cili është rrëzuar në tokë duke u përplasur fort.
Përplasja ka qenë shumë e fortë sepse gjatë rrugës për në spital, 59-vjeçari ka gjetur vdekjen duke mos arritur të marrë dot as ndihmën e parë mjekësore.
Policia e Tiranës tha se Daci nuk e ka kryer me dashje vrasjen e 59 vjeçarit. Ndaj në prokurori po dërgohet një dosje, ku Njazi Daci akuzohet për vrasje të kryer nga pakujdesia, një vepër penale e cila dënohet me gjobë ose me burgim gjer në pesë vjet.
als_Latn als_Latn als_Latn als_Latn als_Latn als_Latn